അതിര്ത്തിയില് പ്രശ്നമുണ്ടാകുന്നത് ചൈന ഇന്ത്യ ഉള്പ്പെടെയുള്ള സഖ്യരാഷ്ട്രങ്ങള്ക്ക് പിന്തുണ പ്രഖ്യാപിച്ച് അമേരിക്ക വാഷിംഗ്ടണ്: അതിര്ത്തികളില് നിരന്തരം പ്രശ്നങ്ങള് സൃഷ്ടിക്കുക എന്നത് ചൈന പതിവാക്കിയിരിക്കുകയാണെന്ന് അമേരിക്കന് നയതന്ത്ര ഉദ്യോഗസ്ഥന് നിക്കോളാസ് ബേണ്സ്. ഇന്ത്യക്കെതിരെ മാത്രമല്ല, വിയറ്റ്നാമിനും ഫിലിപ്പീന്സിനും ജപ്പാനും എതിരെ അതിര്ത്തിയില് പ്രകോപനം സൃഷ്ടിക്കുന്ന ചൈന ഓസ്ട്രേലിയക്കും ലിത്വാനിയക്കുമെതിരെ ദുഷ്പ്രചാരണങ്ങള് അഴിച്ചു വിടുകയാണെന്നും അദ്ദേഹം കുറ്റപ്പെടുത്തി. അന്താരാഷ്ട്ര നിയമങ്ങള് ചൈന നിരന്തരം ലംഘിക്കുകയാണ്. ഈ സാഹചര്യത്തില് സഖ്യരാഷ്ട്രങ്ങള്ക്കൊപ്പം ഉറച്ച് നില്ക്കുക എന്ന നിലപാടാണ് അമേരിക്ക സ്വീകരിക്കുന്നതെന്നും ബേണ്സ് പറഞ്ഞു. അതിര്ത്തികള് സംബന്ധിച്ച അന്താരാഷ്ട്ര നിയമങ്ങള് ലംഘിക്കുന്നത് ചൈന തുടര്ന്നാല് അമേരിക്ക നോക്കിയിരിക്കില്ലെന്നും ബേണ്സ് തുറന്നടിച്ചു. ചൈനയിലെ അടുത്ത അമേരിക്കന് സ്ഥാനപതിയായി നിയമിക്കപ്പെടാന് ഇരിക്കുന്ന ഉദ്യോഗസ്ഥനാണ് നിക്കോളാസ് ബേണ്സ്. അതേസമയം അതിര്ത്തിയില് ചൈന പ്രകോപനം തുടരുന്ന സാഹചര്യത്തില് ഇന്ത്യ നിരീക്ഷണം ശക്തമാക്കിയിരിക്കുകയാണ്. റഫാല്, സുഖോയ്, മിറാഷ്, അപാചെ തുടങ്ങിയ ഹെലികോപ്റ്ററുകളും എല്70, ബൊഫോഴ്സ് തുടങ്ങിയ ആയുധങ്ങളും ഇന്ത്യ സജ്ജീകരിച്ചിട്ടുണ്ട്.